Lea Michele forlovet – fem år etter kjærestens død
Den amerikanske skuespilleren og sangeren har postet bilde på Instagram, der hun stolt viser frem en koloss av en diamantring på fingeren. Under har hun bare skrevet «Ja» sammen med et ringsymbol. Den utkårede er forretningsmannen Zandy Reich (35), som Michele har vært kjæreste med siden i fjor (se Instagram-bilde lenger ned i artikkelen). De to har imidlertid vært venner lenge før de ble et par. Gratulasjoner og lykkønskninger strømmer på under bildet fra fans som unner 31-åringen å ha funnet kjærligheten igjen. Snart fem år er gått siden Micheles kjæreste og «Glee»-motspiller Corey Monteith ble funnet død på et hotellrom – 31 år gammel. Obduksjonsrapporten konkluderte med overdose ved et uhell . Tilbakeblikk : TV-stjerne funnet død Michele var sønderknust og sykmeldt fra TV-innspillingen i lang tid. De to hadde vært kjærester i to år da Monteith døde. Husker du ? Slik ble Monteith skrevet ut av serien etter sin død – Cory kommer alltid til å bo i hjertet mitt, skrev hun på Twitter noen uker etter hans bortgang. Lea Michele i sorg : Bryter stillheten Etter at «Glee» ble tatt av lufta i 2015 , har Michele spilt i tre andre serier, «Scream Queens», «Dimension 404» og «The Mayor». Hun er i disse dager på konsertturné med popkollega Darren Chris (31). Dette bildet av seg selv og sin nye kjæreste postet Michele i februar i år – da de var på Super Bowl sammen:
Lykken smiler igjen til «Glee»-stjernen Lea Michele (31).